stanford-oval/wikipedia huggingface dataset:
בייקרספילד
"הצליל של בייקרספילד"

סגנון מוזיקת קאנטרי שצמח בעיר בהשפעתם של מי שבאותה התקופה התגוררו בחוף המערבי, בוב ויליס ולפטי פריזל ועד לשנת 1966 הוא כבר נודע כצליל של בייקרספילד. הסגנון הכולל אלמנטים של ווסטרן סווינג ונשען על שימוש בכלים חשמליים ומערכות הגברה, ובמיוחד הגיטרה החשמלית פנדר טלקסטר. ניתן לתאר את הצליל כברור, קשוח, סוחף, ללא "סלסולים", בעל טעם חד. אומנים מובילים בסגנון זה היו באק אואנס, מרל הגארד, טומי קולינס, דוויט יוקם, וויין סטיוארט.
ערים תאומות

יפן וקאיאמה, וקאיאמה, יפן
קוריאה הדרומית בוצ'ון, קוריאה הדרומית
הערות שוליים

↑  ביוגרפיה של מרל הגארד
| דגל קליפורניה מדינת קליפורניה |
| --- | --- | --- |
| בירת המדינה | סקרמנטו |  |
| אזורים גאוגרפיים | עמק אנטלופ • העמק המרכזי של קליפורניה • החוף המרכזי של קליפורניה • דרום קליפורניה • איי התעלה של קליפורניה • רכסי החוף של קליפורניה • עמק אימפריאל • עמק קואצ'לה • עמק קונחו • עמק המוות • מדבר מוהאבי • עמק אוונס • עמק פומונה • עמק סקרמנטו • חצי האי סן פרנסיסקו • עמק סן פרננדו • עמק סן גבריאל • עמק סנטה קלרה • עמק סנטה קלריטה • עמק סן חואקין • סיירה נבדה • עמק הסיליקון • ערי המעבר • אזור מפרץ סן פרנסיסקו • לוס אנג'לס רבתי • מטרופולין ריברסייד-סן ברנרדינו-אונטריו • רצועת החוף המרכזית של קליפורניה • מדבריות קליפורניה |  |
| היישובים הגדולים ביותר | לוס אנג'לס • סן דייגו • סן חוזה • סן פרנסיסקו • פרזנו • סקרמנטו • לונג ביץ' • אוקלנד • בייקרספילד • אנהיים • סנטה אנה • ריברסייד • סטוקטון • צ'ולה ויסטה • אירוויין • פרימונט • סן ברנרדינו • מודסטו • אוקסנארד • פונטנה |  |
| נושאים נוספים | מחוזות • סמלים • היסטוריה • דמוגרפיה • יהדות קליפורניה |  |
| --- | --- |
בקרת זהויות :  NLI: 987007557271405171  BNE: XX5496005  BnF: cb152844587 (data)  GND: 4585431-2  LCCN: n50061303  MusicBrainz: 2cda13d7-d08b-469c-a1c8-45ba21e8b170  NARA: 10045417  SUDOC: 195956737  VIAF: 128974658   WorldCat (עם VIAF): 128974658 
ערך זה הוא קצרמרבנושא יישובים בארצות הברית. אתם מוזמנים לתרום לוויקיפדיה ו.
בול טרייר

| --- | --- |

 ארץ מוצא:  אנגליה
 שימושים:  שמירה ולוויה
 קבוצה:  טריירים
 תכונות
 משקל:  20-25 ק"ג
 גובה כתפיים:  40-52 ס"מ
 גובה:  21 אינץ' 
 תוחלת חיים:  10-14 שנים
 אופי:  עקשן, נמרץ ייצרי,חזן, נותן המון אהבה
 אילוף:  הסתגלות נמוכה עד בנונית
 תיאור:  הפרווה של הבול טרייר קצרה ולרוב בצבע לבן ,מנומר,חום,שחור וטרי קולור.
 
הבול טרייר (באנגלית: Bull Terrier) הוא גזע של כלב ממשפחת הטריירים. מקורו באנגליה. כלבים אלו בולטים בראשם הגדול, דמוי הביצה, עיניהם הקטנות וגופם השרירי. בחוק הישראלי הוא מוגדר כלב מסוכן.
היסטוריה של הגזע

בתחילת המאה ה-19 פותח גזע זה, על מנת לשמש לקרבות כלבים, פעילות פופולרית באותם ימים. ההכלאה התבססה על זן קדום של הבולדוג אנגלי (אשר נכחד), מנצ'סטר טרייר וזן קדום של הטרייר האנגלי. הבול טרייר שילב את המהירות והזריזות של הטריירים הקלילים, עם העיקשות של הבולדוג. בהמשך הוכלא הכלב עם טרייר לבד אנגלי (אשר נכחד גם הוא) וזאת כדי להעניק לו הופעה מרשימה יותר, ולשפר את מראה הראש והרגליים. הגזע צבר פופולריות, והוכלא עם זנים רבים נפוצים כגון דלמטי, גרייהאונד ועוד. בתחילה צבעו של הכלב היה לבן בלבד, אך זיווגים עם סטפורדשייר בול טרייר הניבו גוונים נוספים. הגזע בולט בגלל ראשו המיוחד, דמוי צורת ביצה.
יחסים עם האדם ותוקפנות

מדובר בכלבים צייתנים ולכן הם משמשים לעיתים ככלבי שמירה או הגנה. עם זאת, מדינות רבות (כולל ישראל) חוקקו איסורים כנגד גזע הבול טרייר ודומיו, בשל הסכנה בתוקפנותו נגד בני האדם.
ראו גם

אמריקן פיטבול טרייר
בול טרייר ננסי
ארלנגן

אֶרְלָנְגֶן (בגרמנית: ‏Erlangenקובץ:De-Erlangen.ogg‏Ⓘ‏) היא עיר בבוואריה, גרמניה הממוקמת על מפגש הנהר רגניץ ויובלו הגדול, ה"אונטרה שוובאך", כ-20 קילומטרים מצפון לעיר נירנברג. לארלנגן יותר מ-100,000 תושבים. מוסדות בולטים בעיר הם אוניברסיטת ארלנגן-נירנברג ומשרדי שלוחות של חברת סימנס. אירוע שעדיין משפיע על העיר הוא התיישבות ההוגנוטים לאחר ביטול האדיקט של נאנט בשנת 1685.
היסטוריה

האזכור הרשמי הראשון לארלנגן היה בשם "וילה ארלנגון" ("Villa Erlangon") בשנת 1002. ב-1361 הכפר נמכר לקרל הרביעי, קיסר האימפריה הרומית הקדושה. שלוש שנים לאחר מכן, נבנתה עיר לצד הכפר, וזו קיבלה מטבעה משלה ב-1374. ב-1398 הוכרו זכויותיה המוניציפליות. ב-1402 העיר ניתנה לבית הוהנצולרן כחלק מנסיכות ברנדנבורג-קולמבאך (מ-1603 - ברנדנבורג-ביירוית, ונותרה תחת שלטון זה עד 1806. במהלך הכיבוש הנפוליאוני בן ארבע השנים, ארלנגן הייתה לבירת "המחוז התחתון" ("unterland") של הנסיכות, שכלל שטח בין נוישטאט אן דר אייש, והופרד מ"המחוז העליון" ("oberland") על ידי מסדרון יבשה. ב-1810 הייתה לחלק מממלכת בוואריה, יחד עם שאר ברנדנבורג-ביירוית לשעבר.
בעת שהייתה העיר חלק מברנדנבורג-ביירוית הגיעו אליה הפליטים ההוגנוטים הצרפתים הראשונים, בשנת 1686, וכריסטיאן ארנסט, דוכס ברנדנבורג-ביירוית, בנה "עיר חדשה" (neustadt) עבורם. ב-1706 שרפה כילתה כמעט לגמרי את העיר הישנה, אך זו נבנתה מחדש במהרה. ב-1812 העיר הישנה והחדשה אוחדו לאחת.
בשנת 1742 ייסד פרידיך, דוכס ברנדנבורג-ביירוית, אוניברסיטה בעיר ביירוית, אך עקב מרדנות הסטודנטים המקומיים, היא הועתקה לארלנגן. רק מאוחר יותר קיבלה את השם "אוניברסיטת פרידריך-אלכסנדר" והייתה לאוניברסיטת מדינת בוואריה. בין הסטודנטים הידועים באותם זמנים נמנו לודוויג טיק, ווילהלם היינריך ווקנרודר (Wilhelm Heinrich Wackenroder).
ברפורמה המוניציפלית של בוואריה בשנת 1818 זכתה העיר לניהול עצמאי. ב-1862 יוסד קנטון הניהול ארלנגן, וממנו צמח המחוז הניהולי של ארלנגן. ב-1972 מחוז זה אוחד עם המחוז הניהולי של הוכשטאט (Höchstadt), וארלנגן הייתה לבירת המחוז החדש, ארלנגן-הוכשטאט. במהלך רפורמה זו ארלנגן הוגדלה משמעותית, וב-1974 כבר התגוררו בה למעלה מ-100,000 תושבים.
נקודות עניין

אוניברסיטת ארלנגן-נירנברג (בשמה המלא Friedrich-Alexander-Universität Erlangen-Nürnberg, FAU) כוללת 11 מחלקות, ושתיים מהן (כלכלה וחינוך) ממוקמות בנירנברג. בשנת הלימודים 2016 למדו בה קרוב ל-40,000 סטודנטים. מקומה בדירוג שאנגחאי לשנת 2016 היה 151 מתוך 200.
הגן הבוטני ארלנגן נמצא מצפון לטירת ארלנגן ומתוחזק בידי האוניברסיטה.
ערים תאומות

ארלנגן היא תאומה של הערים:
שוודיה אסקילסטונה, שוודיה (מ־1961)
צרפת רן, צרפת (מ־1964)
רוסיה ולדימיר, רוסיה (מ־1983)
גרמניה יינה, גרמניה (מ־1987)
בריטניה סטוק-און-טרנט, אנגליה, בריטניה (מ־1989)
ניקרגואה סן קרלוס, ניקרגואה (מ־1989)
טורקיה בשיקטש, טורקיה (מ־2004)
ביו-שבב

ביו-שבב (Biochip) הוא מצע קשיח בסדר גודל מאקרומטרי[דרושה הבהרה] בו מתבצעות פעולות כימיות, עם מולקולות הנפוצות בחומר החי, בסדר גודל ננומטרי ובנפחים קטנים. הביו שבב מאפשר תהליך בו-זמני של פעולות רבות לשם קבלת תוצאות בתפוקה גבוהה וזמן קצר. הביו- שבב משמש בביולוגיה מולקולארית כלי מתקדם, נייד וקל לשימוש המסוגל לבצע מגוון רחב של פעולות ביוכימיות כמו ריצוף גנים, סריקה וחקירת קשרי חלבון-חלבון (Screening) בזמן קצר ובמהירות גבוהה, בדומה לאופן בו מתקבל הספק גבוה של חישוב מיליוני פעולות מתמטיות על ידי שבב מחשב.
סוגי הביו-שבבים

מערך דנ"א: מערך הדנ"א (DNA microarray) הוא למעשה אוסף של אלפי גדילים של דנ"א המסופחים למשטח קשיח בצורה של נקודות. כל נקודה כזו מכילה פיקו-מולים של רצפי דנ"א ספציפיים לרצפי מטרה. כאשר ישנה הכרה הביולוגית בין הרצפים המעוגנים על המשטח לבין רצפי המטרה מתקבל אות זיהוי. המערך מאפשר למדוד את רמות ביטוים של מספר רב של גנים בו-זמנית או לרצף מספר גבוה של אזורים בגנום.
מערך חלבון: מערך החלבון מכיל משטח העשוי זכוכית, ממברנת ניטרוצלולוזה או מיקרו או ננו חלקיקים בעלי מבנה כדורי (Beads) עליו מסופחים חלבונים המסומנים בסימון פלואורוסצנטי הנקשרים לחלבוני מטרה. כל קישור שכזה מביא למתן אות פלואורסצנטי שנקרא על ידי סורק לייזר. כך ניתן לעקוב אחר האינטראקציות בין החלבונים וגם אחר פעילותם. יתרונותיו הבולטים של מערך החלבון נעוצים ביכולתו לבצע את התהליך במהירות ובדיוק רבים תוך שימוש בכמויות דגימה נמוכות כאשר מספר גבוה של חלבונים נבדק במקביל. טכנולוגית מערך החלבון פותחה בקלות מאחר שהיא מבוססת על טכנולוגית מערך הדנ"א שהגיעה לפניה.
מעבדה-על-שבב: מעבדה על שבב היא טכנולוגיה המאפשרת להעביר תהליך מעבדה או כמה תהליכי מעבדה לנפחים של ננו-ליטרים בודדים, על גבי שבב שגודלו נע ממילימטרים ועד למספר סנטימטרים רבועים. את השבב ניתן לייצר ממגוון רחב של חומרים, כגון פולימרים, זכוכית וסיליקון. טכנולוגיה זו מאפשרת אנליזה של כמויות זעירות של נוזלים, המהווה יתרון במקרים שבהם ישנו קושי בהפקת נפחים גדולים של החומר הנבדק. המטרה בפיתוח מעבדה על השבב היא יצירת התקן שיהיה בעל מערכות חישה סלקטיביות ורגישות, קל לתפעול, זול, מהיר פעולה, נייד ובעל אמינות גבוהה. "מעבדה על שבב" משלבת בתוכה את תחום המיקרופלואידיקה ונכללת בקבוצת המשנה של התקני ה-MEMS (מערכות מיקרו אלקטרו מכניות)
איבר על שבב: (באנגלית: Organ-on-a-chip; או בקיצור OC) הוא התקן קטן במיוחד המשמש כלי מחקרי המדמה פעילות פיזיולוגיות של איבר או שילוב של כמה איברים. השבב הוא מצע קשיח בעל ממספר שכבות הכולל תרבית תאים ומערכות הובלה מיקרופלואידיות תלת־ממדיות.
יישומים

חקר הסרטן: טכנולוגיית הביו-שבב מאפשרת חיסכון של זמן וכסף רב בעת חקירת מערכות ביו-רפואיות. בתחום חקר הסרטן משתמשים בטכנולוגיית הביו-שבב במגוון בדיקות כגון: אבחון מוקדם של מחלות על ידי בדיקת SNP- single nucleotide polymorphism, ביטוי גנים על ידי שיטת דנ"א משלים (cDNA), אינטראקציות-תפקודים- של חלבונים על ידי ביו-שבבים מבוססי מערך חלבון (Protein Microarray).שימוש בביו-שבב כבסיס לבדיקות הנ"ל מהווה יתרון אדיר בשל יכולתו לבצע אותן במהירות אדירה ובמספרים גדולים.
אפיון וכימות של ביו-מולקולות: בתחומי הביולוגיה והרפואה, אפיון וכימות של ביו-מולקולות הם תהליכים נדרשים לרוב כאשר הביו-שבב מאפשר לבצע פעולות אלו בתפוקה גבוהה. לדוגמה: כך נחקר הקשר בין האנטיגן של (TNF-αTumor Necrosis Factor) לנוגדן שלו ללא שימוש בשיטת האימונופלואורסצנציה.
פרמקוגנטיקה: השלמתו של פרויקט ריצוף הגנום האנושי בתחילת המאה ה-21 פתחה פתח למחקר שמטרתו התאמת תרופות באופן ספציפי לחולה על-פי המידע הגנטי אותו הוא נושא. החוקרים כיום, בבואם למצוא מרפא ספציפי המתאים לחולה לפי המידע הגנטי שלו, נתקלים בבעיה: הקושי בחקירת אוכלוסיות גדולות להן דרושה דיאגנוסטיקה גנטית רחבת היקף. יכולותיו של הביו-שבב מאיצות את התהליך ומאפשרות את התרחבותה של גישת הרפואה האישית.
שימושים ביטחוניים: בתחום זה נעשה שימוש ראשוני בטכנולוגית PCR כדי להגביר דוגמאות דנ"א עד לרמה מסוימת בה יוכל הביו-שבב לזהותה ולכמתה. משרד ההגנה של ארצות הברית אף השקיע כ-1.6 מיליון דולרים במרכז לביואלקטרוניקה, ביו-חיישנים וביו-שבבים באוניברסיטת קלמזון האמריקנית במטרה לפתח ביו-שבב שיושתל בגופם של אזרחים או חיילים. הביו-שבב שיושתל בגופם, בגודל גרגיר אורז, יכיל וימדוד בזמן אמת תאונת דרכים או פציעה בקרב הגורמות לדימום חמור, על ידי ניטור של רמות לאקטט או גלוקוז.
זיהוי פלילי: בתחום הפורנסי (Forensic), הדנ"א המיטוכונדריאלי הוא זה שצריך להבדק כראיה פיזיולוגית (לדוגמה, פיסות שיער) עקב הימצאותו הרבה בתאים. עובדה זו מהווה יתרון לביו-שבב שכן דרושה דגימה קטנה מאוד של הדנ"א כדי שהוא יוכל לבדוק אותו. בנוסף, הדנ"א המיטוכונדריאלי עובר בתורשה במלואו מהאם, עובדה המקלה על עבודתו של החוקר שכן ניתן בקלות לגלות את זהות האדם לו הדגימה שייכת אם ישנה דוגמה מהאם או קרוביה.
סיכום של יישומי הביו-שבב:
כלי אבחוני ברפואה הקלינית
כימות ביו-מולקולות
פיתוח אנליזה פולימורפיזמית (Polymorphism)
זיהוי חומרים בעולם הלוחמה הקרבית
חקר הסרטן
כלי-בזק אבחוני
תחזיות להמשך פיתוח

קיימים שני תחומים בעלי פוטנציאל רב בתחום הביו-שבבים: האחד הוא תחום המיון והפרוגנוסטיקה בסרטן והשני הוא בתחום הפרמקוגנטיקה הקשור להתפתחות הרפואה האישית, כאשר כל פרט יקבל טיפול תרופתי ספציפי המתאים לפרופיל הרפואי האישי.
בתחום הסרטן, פרופיל הביטוי הגנטי מאפשר דיוק דיאגנוסטי ופרוגנוסטי, אך מדענים נתקלו בקשיים רבים בחקירתו. הביו-שבב ייכנס בקרוב לתחום זה ויקל מאוד על תהליכים אלה.
תחום הפרמקוגנטיקה גם הוא דורש אבחון וחקירה רבים של מערכות גנטיות וגם כאן כניסתו של הביו-שבב תקל מאוד על תהליכים אלה ואף תוזיל אותם בהרבה. לדוגמה, חקירת הבסיס הגנטי של מחלות רבות ושכיחות תאפשר למדענים לחזות עבור כל פרט את מצבו הרפואי ולתת לו טיפול רפואי הייחודי רק לו.
פיתוחים נוספים בעולם הביו-שבבים:
תחום הפרוטאומיקה (חקר חלבונים): ביו-שבבים מבוססי חלבונים כבר נמצאים בפיתוח על ידי חברות ביוטכנולוגיה ובמעבדות אקדמיות ואמורים לשמש כלי חדשני ועתיר שימושים בתחום הפרוטאומיקה. שיטת הדיאגנוסטיקה במערכות כאלה היא אנלוגית לשיטה הקיימת בביו-שבבים בחקר מערכות גנטיות (שבבי דנ"א), כאשר מאות עד מאות אלפי חלבונים יעברו דיאגנוסטיקה באופן סימולטני בשבבים בעלי מערכי חלבון. טכנולוגיית הביו-שבב תוכל לספק כלים לניתוח ואפיון In-Vitro של חלבונים ואף לחקות תהליכים אנזימטיים.
ננו-חלקיקי זהב: בשנים האחרונות נמצאת בפיתוח ואף בשימוש טכנולוגיה המחליפה את תפקידיהם של הסמנים הפלואורסצנטיים והאנזימים השונים בביו-שבב- שימוש בננו-חלקיקי זהב. לדוגמה: שימוש בחלקיקי זהב הטעונים במטען חשמלי חיובי הנקשרים לדנ"א באמצעות קשרים אלקטרוסטטיים ויכולים להעביר אות לכל מחשב עם סורק מותאם.
ראו גם

מעבדה על שבב
ביוננוטכנולוגיה
מערך DNA
איבר על שבב
מיקרו מערכי חלבון
אף מלאכותי
ננו-חיישן
הערות שוליים

↑  biochip
↑  Debnath, Mousumi, Prasad, Godavarthi B.K.S., Bisen, Prakash S. ,"Molecular Diagnostics: Promises and Possibilities", Springer, 1st Edition, 2010, Chapter 22
↑  Valiokas R. "Nanobiochips", Cell Mol Life Sci. 2012 Feb;69(3):347-56. Epub 2011 Nov 1. Review. PMID 22042270
↑  Adomas A, Heller G, Olson A, Osborne J, Karlsson M, Nahalkova J, Van Zyl L, Sederoff R, Stenlid J, Finlay R, Asiegbu FO., "Comparative analysis of transcript abundance in Pinus sylvestris after challenge with a saprotrophic, pathogenic or mutualistic fungus", Tree Physiol. 2008 Jun;28(6):885-97, PMID 18381269
↑  Pollack JR, Perou CM, Alizadeh AA, Eisen MB, Pergamenschikov A, Williams CF, Jeffrey SS, Botstein D, Brown PO, "Genome-wide analysis of DNA copy-number changes using cDNA microarrays", Nat Genet. 1999 Sep;23(1):41-6, PMID 10471496
↑  Moran G, Stokes C, Thewes S, Hube B, Coleman DC, Sullivan D, "Comparative genomics using Candida albicans DNA microarrays reveals absence and divergence of virulence-associated genes in Candida dubliniensis", Microbiology. 2004 Oct;150(Pt 10):3363-82, PMID 15470115
↑  Hall DA, Ptacek J, Snyder M. "Protein microarray technology", Mech Ageing Dev. 2007 Jan;128(1):161-7. Epub 2006 Nov 28, PMID 17126887
↑  20715224 :Engel Y, Elnathan R, Pevzner A, Davidi G, Flaxer E, Patolsky F., "Supersensitive detection of explosives by silicon nanowire arrays", Angew Chem Int Ed Engl. 2010 Sep 10;49(38):6830-5
↑  http://www.promega.com/~/media/files/.../llewellyn.pdf?la=en
| --- | --- |
בקרת זהויות :  NLI: 987007559026405171  GND: 4270225-2  LCCN: sh99000853
בשם ההסתברות

בשם ההסתברות הוא כשל לוגי המניח שכיוון שמשהו עשוי להתרחש הוא גם עתיד להתרחש בוודאות, בלי קשר למידת סבירותו. כשל זה משמש לעיתים קרובות, ביחד עם כשלים אחרים, כדי לנצל פחד או לעורר פרנויה.
דוגמאות

"יש כל כך הרבה האקרים באינטרנט. לכן, אם לא תשתמש ב'חומת אש' כשאתה גולש, באופן בלתי נמנע תפגע על ידי האקרים".
"חברה א משיגה בביצועים את חברה ב בשנים האחרונות. בתוך כמה שנים הם ישתלטו על השוק וחברה ב תפשוט את הרגל".
אתלטיקו דה רפאלה

אסוסיאסיון מוטואל סוסיאל אי דפורטיבה אתלטיקו דה רפאלה (בספרדית: Asociación Mutual Social y Deportiva Atlético de Rafaela) הוא מועדון ספורט ארגנטינאי המפורסם בשל קבוצת הכדורגל שלו. הקבוצה משחקת בליגת המשנה הארגנטינאית ומייצגת את העיר רפאלה מפרובינציית סנטה פה. הקבוצה משחקת באצטדיון האסטאדיו נואבו מונומנטל שבעיר רפאלה. כינויה של הקבוצה הוא La Crema (בתרגום חופשי: הקצפת, הקרם).
היסטוריה

המועדון נוסד בשנת 1907 בעיר רפאלה שבפרובינציית סנטה פה תחת השם קלוב אתלטיקו ארחנטינו דה רפאלה (בספרדית: Club Atlético Argentino de Rafaela). בשנת 1915 שמה של הקבוצה שונה לאתלטיקו דה רפאלה.
בשנת 1988 המועדון הפך למוסד ללא כוונת רווח ושמו שונה לאגודת הספורט החברתית אתלטיקו רפאלה (בספרדית: Asociación Mutual Social y Deportiva Atlético de Rafaela). בשנת 1989 אתלטיקו דה רפאלה העפילה לליגת המשנה הארגנטינאית לאחר שהביסה את אתלטיקו לדסמה 3-0.
לאחר 14 שנים שרפאלה שיחקה בליגה השנייה העפילה הקבוצה לליגת העל אחרי שזכתה באפרטורה 2002 ובקלאוסורה 2003. בשנת 2004 אתלטיקו דה רפאלה ירדה לליגת המשנה לאחר הפסד נגד הוראקאן דה טרס ארויאס. בעונה לאחר מכן רפאלה הפסידה את ההזמנות שלה לחזור לליגת העל בכך שהפסידה לארחנטינוס ג'וניורס בפלייאוף העלייה לליגת העל.
בשנת 2009 רפאלה הרוויחה עוד סיכוי לחזור לליגת העל דרך פלייאוף העלייה והיא צריך לנצח את חימנסיה לה פלאטה. במשחק הראשון של הגמר ניצחה רפאלה את חימנסיה 3-0 אך במשחק הגומלין של גמר הפלייאוף חימנסיה ניצחה את רפאלה 3-0 וכתוצאה מכך רפאלה נשארה בליגת המשנה.
ב-21 במאי 2011 אתלטיקו דה רפאלה העפילה שוב לליגת העל לאחר שניצחה את אתלטיקו טוקומאן 2-0.
אוהדי אתלטיקו דה רפאלה מכונים Cremosos (המוקרמים, הקרמיים) או Celestes (התכולים) בגלל שהתלבושת של הקבוצה ברובה בצבע תכלת.
היסטוריה > שאר סוגי הספורט

המועדון עוסק גם בסוגי ספורט אחרים כגון כדורסל, הוקי שדה, התעמלות מכשירים, גלגיליות, כדורעף, טניס ושחייה.
המועדון עוסק במרוצי מכוניות מאז 1919 והוא מארח תחרויות מרוצים רבות כמו מרוץ הטוריסמו קארטרה (מאז 1941) ומירוץ ה-TC‏ 2000 (מאז 1983).
סגל הקבוצה > שחקנים מפורסמים

ארגנטינה גוסטאבו אלפרו (1988-1992)
ארגנטינה גבריאל סורר (1989-1990)
ארגנטינה גוסטאבו סמינו (1996-1997, 1998-1999, 2001–2000, 2005–2004, 2007)
ארגנטינה גונזלס דל בונו (1997-1999, 2000-2006, 2007-2008)
ארגנטינה ראול אלברטו גונזלס (1997-2000)
ארגנטינה לוקאס בובאיו (2000–1998, 2004–2001, 2006, 2011–2009, 2012–ההווה)
פרגוואי קארלוס בונט (1998-2002)
ארגנטינה הוגו באריאנטוס (2004–2000)
ארגנטינה פרנקו מנדוסה (2000-2005)
אוגנדה איברהים סקאגיה (2001–2002)
ארגנטינה דאריו חאנטין (2004–2001, 2011–ההווה)
ארגנטינה איוון חוארז (2004–2001, 2005-ההווה)
ארגנטינה אזקיאל מדראן (2001-2004)
ארגנטינה קרלוס אראוחו (2002–2004)
ארגנטינה מרסלו ברוברו (2003-2007)
ארגנטינה לאונרדו די לורנצו (2003)
ארגנטינה סרחיו מארקליי (2005–2004, 2007–2006, 2010–2009)
ארגנטינה לוקאס אוולדאניו (2005-2008)
ארגנטינה קלאודיו ביאלר (2007–2006)
אורוגוואי מרטין דל קאמפו (2006-2007)
ארגנטינה אלחנדרו פאורלין (2007)
ארגנטינה סזאר קריניאנו (2010-2012)
תארים

פרימיירה B נסיונל: 2
2002-2003, 2010-2011
קופה סיודאד דה רוסאריו: 1
2012
ארמדיל ארוך-אף גדול

| ארמדיל ארוך-אף גדול |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
על־סדרה:: דלשינאים
סדרה:: ארמדילאים
משפחה:: טטויים
סוג:: טטו
מין:: ארמדיל ארוך-אף גדול
שם מדעי
 Dasypus kappleri ‏Krauss, 1862
תחום תפוצה


ארמדיל ארוך-אף גדול (שם מדעי: Dasypus kappleri) הוא סוג של ארמדיל דרום אמריקאי שחי בקולומביה, ונצואלה, אקוודור, גויאנה, סורינאם, גינאה הצרפתית, פרו, בוליביה וברזיל. הארמדיל ארוך-האף הגדול הוא חיה יבשתית מתבודדת, פעילת לילה, שבדרך כלל חיה בקרבה לביצות ומקורות מים אחרים וכן ביער האמזונאס. הוא ניזון מפרוקי-רגליים וחסרי חוליות אחרים.
הוא אחד מזני הארמדילים הגדולים ביותר, כשהוא מגיע לאורך של 83–106 סנטימטר ומשקל של 8.5–10.5 קילוגרם בממוצע ומשקל מרבי של 15 קילוגרם (33 ליברות).
הוא מסוגל לשחרר ריח מסריח במקרה שהוא מותקף (בדומה לבואש).
תיאור

ארמדיל ארוך-אף גדול הוא הארמדיל הגדול ביותר בסוגו, אורך ראשו וגופו נע בין 51-58 ס"מ ומשקלו נע בדרך כלל בין 8.5 ל-10.5 קילוגרמים.
תפוצה וגידול

ארמדיל זה מקורו בצפון מזרח דרום אנריקה הטרופי. תפוצתו כוללת את גויאנה, סורינאם, גויאנה הצרפתית, קולומביה ממזרח להרי האנדים, ונצואלה מדרום לנהר אוריקונו ואמזוניה שבברזיל, אקוודור, פרו וצפון מזרח בוליביה.
הערות שוליים

↑  ארמדיל ארוך-אף גדול באתר הרשימה האדומה של IUCN
ערך זה הוא קצרמרבנושא יונקים. אתם מוזמנים לתרום לוויקיפדיה ו.
בייקר (אי)

| --- | --- |
מבט אווירי של האי
מבט אווירי של האי
 נתונים גאוגרפיים
 מיקום:  מרכז האוקיינוס השקט
 קואורדינטות:  0°11′41″N 176°28′46″W﻿ / ﻿0.19472°N 176.47944°W﻿ / 0.19472; -176.47944
 שטח:  1.64 קמ"ר
 רוחב:  1 קילומטר
 היקף החוף:  4.8 ק"מ
 גובה מרבי:  8 מטר
 נתונים מדיניים
 מדינה:  ארצות הברית ארצות הברית
 אוכלוסייה:  0 (2020)
 אזור זמן:  UTC−12:00
 על שם:  Michael Baker 
 מגלה:  סמל אובד סטארבאק  סמל מייקל בייקר
 תאריך גילוי:  1825 1832
    לחצו כדי להקטין חזרה    לחצו להגדלה     מפת האי
 
האי בייקר (באנגלית: Baker Island) הוא אטול בלתי מיושב, צפונית לקו המשווה באוקיינוס השקט, 3,100 ק"מ דרומית מערבית להונולולו.
באי מצויה "שמורת הטבע האי בייקר" ששטחה 1.64 קמ"ר, וכוללת את כל שטח האי וכן 123 קמ"ר שטחי ים המקיפים את האי. האי הוא טריטוריה של ארצות הברית, ומהיותו שמורת טבע, מנוהל על ידי שירות הדגה וחיות הבר של ארצות הברית.
היסטוריה

בשנת 1825 ראה סמל אובד סטארבאק מספינת הלווייתנים האמריקנית לופר את האי. בשנת 1832 ראה אותו ימאי אמריקני אחר, סמל מייקל בייקר. ארצות הברית השתלטה על האי במסגרת חוק איי הגואנו בשנת 1856 מתוך מטרה לכרות את מחצבי הגואנו.
הגידול בהתעניינות בתעופה הטרנס אטלנטית בשנות ה-30 של המאה העשרים גרם לארצות הברית לחזק את טענתה לזכות להתיישב באי בהסתמך על סמל בייקר. בשנת 1935 נעשה ניסיון כושל להתיישב באי, אולם במלחמת העולם השנייה נטשו המתיישבים את האי בשנת 1942 בשל ההפצצות של חיל האוויר היפני.
במהלך מלחמת העולם השנייה השתמשו באי כוחות צבאיים. מאז תום המלחמה נאסרה הכניסה לאי, והיא מותרת רק ברישיון מיוחד מאת שירות הדגה וחיות הבר של ארצות הברית.
גאוגרפיה

האי ממוקם בצפון האוקיינוס השקט. שטחו של האי 1.64 קמ"ר, ואורך חופיו 4.8 ק"מ.
האקלים באי משווני, עם מעט גשמים ורוחות בלתי פוסקות.
הנקודה הגבוהה באי - גובהה 8 מטרים מעל פני הים.
אין מקורות מים מתוקים באי, ואין בו עצים. באי צומחים עשבים ושיחים נמוכים.
האי משמש אתר קינון לציפורי ים רבות.
ארצות הברית טוענת לשטח כלכלי טריטוריאלי של 370 ק"מ סביב האי.
האי נמצא באזור זמן של UTC -12 שעות.
תחבורה

באי אין נמלים. ישנו מעגן סירות אחד בחוף המערבי של האי, וכן שדה תעופה נטוש (עם מסלול נחיתה באורך 1,665 מטרים) שנבנה בתקופת מלחמת העולם השנייה, שכיום מכוסה צמחייה ואינו בשימוש.
ראו גם

רפובליקת האולנד, בייקר וג'רוויס
הערות שוליים

↑  Editors of Encyclopaedia Britannica, ENCYCLOPAEDIA BRITANNICA, Baker Island
island and territory, United States
| --- | --- |
בקרת זהויות :  NARA: 10037030  UKPARL: dDWpfV3m  VIAF: 315136701   WorldCat (עם VIAF): 315136701
ברצלונה ג'

מועדון כדורגל ברצלונה ג' (FC Barcelona C) הייתה קבוצת כדורגל ספרדית, שהתקיימה בשנים 1969–2007. כקבוצת הנוער של ברצלונה, היא שיחקה את משחקי הבית שלה במיני אסטדי המכיל 15,276 מושבים.
הקבוצה נוסדה בשנת 1967 והיא אימצה את השם ברצלונה ג' בשנת 1993. בניגוד לליגה האנגלית, קבוצות הנוער בספרד משחקות באותה פירמידת כדורגל כמו הקבוצה הבוגרת שלהם ולא בליגה נפרדת. עם זאת קבוצות מילואים ונוער אינן יכולות לשחק באותה ליגה בהן משחקות הקבוצות הבוגרות. בשנים 2003–2004 שיחק בשורותיה ליונל מסי.
ברצלונה ג' שיחקה בליגה הרביעית ערב פירוקה.
תארים

גביע קטלוניה: 1984
הליגה הרביעית: 1983/84, 1986/87, 1997/98, 1998/98
Campeonato de España de Aficionados‏: 1949, 1952, 1961, 1971, 1980, 1982
הערות שוליים

↑  "El Barcelona C desaparece del mapa" [Barcelona C disappears off the map] (בספרדית). Marca. 3 ביולי 2007. נבדק ב-12 ביולי 2007. {{cite news}}:  (עזרה)
↑  Spain - Amateur Champions (Campeonato de España Amateur) 1930-1987, RSSSF, 20 May 2020
בית הקברות היהודי העתיק בצ'סקה ליפה

| --- | --- |

 פרטי בית הקברות
 דת:  יהדות
 שטח:  2,809 מטר רבוע
 קואורדינטות:  50°41′28″N 14°32′06″E﻿ / ﻿50.6911°N 14.5349°E﻿ / 50.6911; 14.5349
 he
 
בית הקברות היהודי העתיק בצ'סקה ליפה הוא בית קברות יהודי עתיק בצ'סקה ליפה (בצ'כית: Česká Lípa, ביידיש לעיפן או לייפען, בעברית גם לייפא) בצפון צ'כיה.
זהו אחד מבתי הקברות היהודיים העתיקים ביותר בחבל הסודטים, שלא נהרס במהלך השואה.
בשל השטח המצומצם נקברו בו במשך מאות שנות פעילותו בשכבות.
היסטוריה

בית העלמין נוסד לפני 1575 מאחורי חומות העיר (על פי מסורת בלתי ניתנת להוכחה כבר בשנת 1479), הוא הורחב בשנת 1758 והיה בשימוש עד 1905, אז הוקם בית קברות יהודי חדש ליד בית העלמין בעיר הנוצרית. בתחילת מלחמת העולם השנייה, בית הקברות הישן נהרס על ידי הנאצים בשנת 1938 וחלק מהמצבות נלקחו והיו ממלאות את הנהר. עד היום השתמרו כ-140 מצבות, העתיקה שבהן היא משנת 1682. מרבית המצבות מתוארכות למאה ה-17 וה-18 והן סטלות מסיביות. בבית הקברות קבורים גם בני משפחות אלטשול או גנז, צאצאיו של דוד גנז.
בית הקברות מטופל על ידי הקהילה היהודית של דצ'ין, ומנוקה וננעל באופן קבוע.
הערות שוליים

↑  Příspěvky od Michal Spevák, Synagoga v České Lípě – Maskil המשכיל (בצ׳כית)
↑  Ceska Lipa, www.jewishvirtuallibrary.org
↑  JMP collections, ca.jewishmuseum.cz
↑  Historie Židů v Děčíně – Židovská obec Děčín (בצ׳כית)
בורובה (פודקרפאטי)

| --- | --- |
 מדינה:  פולין פולין
 פרובינציה:  פודקרפצקיה פודקרפצקיה
 מחוז:  מיילץ
 אוכלוסייה:  ‏
  ‑ בכפר:  1,558 (31 במרץ 2021)
 קואורדינטות:  50°23′N 21°21′E﻿ / ﻿50.383°N 21.350°E﻿ / 50.383; 21.350
 אזור זמן:  UTC+1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיבורובה(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיבורובה(למפת פרובינציית פודקרפצקיה רגילה) ז'שוב פשמישל סטאלובה וולה מיילץ שוויינטו. לובלין פולין קטן  סלובקיה אוקראינהבורובה(למפת פרובינציית פודקרפצקיה מוגדלת) ז'שוב פשמישל סטאלובה וולה מיילץ שוויינטוקז'יסקיה לובלין פולין קטן  סלובקיה אוקראינהבורובה  he tabBackground:;tabBorder:#aaa;defaultTab:0;
 
בורובה (בפולנית: Borowa) הוא כפר במחוז מיילץ שבפרובינציית פודקרפצקיה בפולין, השוכן כ-13 ק"מ צפונית מערבית למיילץ.
התיעוד הראשון ליישוב הוא משנת 1404. בשנת 1921 נמנו במקום כ-1250 תושבים, מהם קרוב ל-200 יהודים. בין השנים 1975 ו- 1998 היה היישוב שייך למחוז ז'שוב.